 PREFATA Viata spirituala a unui popor se oglindeste în scrisul si tiparul sau Acest adevar axiomatic îl cunoaste omenirea de multe veacuri si când reprezentantii natiunilor se aduna, adesea, sa judece popoarele si sa traseze fruntariile, nu putin atârna în luarea unor hotarâri aportul la mersul înainte al omenirii, la bagajul universal de valori spirituale cu care cei implicati se prezinta la masa tratativelor Când valurile migratoare s-au napustit asupra vechiului Imperiu Roman, acestea au fost atrase, fara îndoiala, de mirajul bogatiilor acumulate de vechea Roma Dar în mintea unor capetenii salasluia si ideea rafinamentului spiritual existent la Roma sau în Bizant, din care ar fi vrut sa se înfrupte si ei Unii, adevarat, mai putini, au putut fi îmblînziti si deprinsi, mai apoi, cu sistemele civilizate de gândire, cristalizate în operele nepieritoare, transmise de titanii antichitatii, de la Platon la Marc Aureliu Peste poporul nostru care s-a plamadit aci, unde traieste printr-o continuitate neîntrerupta de mai bine de doua milenii, a trecut tavalugul neamurilor de stepa, în cautare de hrana si hotare Acestea i-au distrus spiritualitatea scrisa, ce graia elocvent despre însusirea filosofiei crestinismului într-o vreme ce coboara prin secolele II-IV, dar nu i-au putut distruge limba, care a ramas de esenta latina Si aceasta marturiseste despre adevar Când furtunile s-au potolit, înainte cu mult ca limbile nationale sa joace rolul pe care îl au astazi, poporul nostru s-a aflat în sfera de influenta a populatiilor slave, asezate pe pamânturile primite de la Bizant, adoptându-le limba, ca limba de cult, si transmitând cartea manuscrisa de gândire româneasca în aceasta limba pâna tîrziu, în veacul al XVI-lea Cu începutul acestui veac limba româna intra în drepturile ei si va înlocui, treptat, printr-un lung proces, limba straina ce nu era înteleasa si iubita de nimeni Manuscrisele ramase, slavonesti si românesti, cifrându-se la mii de volume, ne situeaza dintr-odata într-o lumina stralucitoare sub raport cultural Poporul român are un trecut si un aport la progresul omenirii, de care aminteam mai sus, cum nu multe popoare din vecinatate au putut sa aiba Numeroase cataloage si lucrari de referinta elaborate, sau în curs de elaborare, stau marturie de netagaduit Dar înca din primii ani ai secolului al XVI-lea cartea manuscrisa nu mai era în stare sa satisfaca necesitatile spirituale ale românilor din cele trei principate Tiparul singur, de putina vreme împrastiat în Europa apuseana, putea face fata acestor nevoi Si el, asezat statornic în 1508 la Târgoviste, demonstreaza o data mai mult nivelul la care ne gaseam si interesul pentru carte al poporului nostru La tiparnita târgovisteana, mutata mai apoi la Brasov, s-au adaugat alte tipografii înfiintate în numeroase orase ale Tarii Românesti, Moldovei si Transilvaniei Epocile lui Matei Basarab, Vasile Lupu, Gheorghe Duca, Serban Cantacuzino, Constantin Brâncoveanu stralucesc în întregul Rasarit prin productia de carte tiparita pe pamântul românesc, pentru lumea sud-dunareana si aceea a Orientului Apropiat (din Caucaz în Siria) stapânita de Poarta Otomana Dupa înfiintarea Academiei Române în 1866 si dupa ce, un an mai târziu, au fost puse bazele bibliotecii acesteia, care urma sa devina cea mai mare biblioteca a tarii, s-a pus problema adunarii, pe cât posibil, a întregului material documentar privitor la istoria, limba si literatura româna Asa se face ca, pe la 1890, volume manuscrise, carti tiparite, colectii de ziare si reviste, gravuri si desene, documente istorice si piese numismatice, harti, atlase, donate cu entuziasm de marii patrioti ai neamului sau cumparate cu bani pusi la dispozitie de stat, au umplut rafturile si dulapurile Bibliotecii si au deschis un capitol larg - dar nu total inedit -, acela al elaborarii marilor repertorii bibliografice nationale În prefata primului volum din Bibliografia româneasca veche, semnata de cei doi creatori ai sistemelor moderne de bibliografiere, Ioan Bianu si Nerva Hodos, sunt aratate împrejurarile care au dus la planul larg aprobat de Academie în acest domeniu Se spune acolo ca la 21 martie 1894, în sensiunea generala a Academiei, înaltul for a hotarât sa-i încredinteze bibliotecarului sarcina elaborarii unei bibliografii stiintifice asupra României din toate punctele de vedere Bibliotecar era Ioan Bianu Dar, cunoscându-se dimensiunile unei asemenea lucrari, rezolutia a fost trimisa Comisiunii Bibliotecii pentru studiere Câteva zile mai tîrziu, la 1 aprilie, Comisiunea a prezentat plenului Academiei observatiile sale, care prevedeau elaborarea, cu prioritate, a unei bibliografii privitoare la scrierile "facute" de români, urmata mai târziu de un repertoriu al scrierilor strainilor despre români Observatiile au fost însusite de Academie, cautându-se mijloacele banesti necesare ducerii ei la bun sfârsit Planul Bibliografiei nationale a cartilor prevedea doua etape Cea dintâi urma sa înregistreze cartile aparute pe pamântul românesc sau în tipografii straine, dar în româneste, sau scrise de români în alte limbi, între anii 1508 si 1830 El avea sa se concretizeze în monumentala Bibliografie româneasca veche, care a început sa apara în fascicule din 1898 si al carei ultim volum, al patrulea, a iesit de sub tipar în 1944 Daca anul de început al bibliografiei este justificat de aparitia Liturghierului imprimat de Macarie în 1508, anul 1830 nu are vreo semnificatie deosebita, în afara poate, numai, de aparitia, cu un an mai devreme, a primelor ziare românesti, care ar putea marca începutul unei epoci noi sub raport informational, epoca moderna A doua etapa trebuia sa cuprinda descrierea cartilor moderne de la 1831 pâna astazi (adica pâna la 1890!) iar lucrarea s-ar fi numit Bibliografia româneasca moderna Spre deosebire de Bibliografia româneasca veche, în care lucrarile sunt asezate cronologic, în Bibliografia româneasca moderna cartile ar fi fost grupate pe materii (dupa continut), urmând ca o seama de indici finali sa-l ajute pe cercetator la orientarea în puzderia de lucrari aparute dupa 1830 Evident - precizeaza I Bianu în planul sau prezentat Academiei - ar fi excluse din bibliografie publicatiile periodice (ziarele, revistele, almanahurile, calendarele etc ) care aveau deja o bibliografie a lor (elaborata de A Pop si aparuta în 1889) si pentru care era în curs de pregatire un repertoriu mult mai complet (care a si aparut, dealtfel, în 1913, sub redactia lui Nerva Hodos si Al -Sadi Ionescu) Erau banuite si greutatile enorme care le stateau în fata; ele vor fi cunoscute însa abia în procesul redactarii Bibliografiei românesti vechi Dintre acestea, lipsa unor carti din rafturile Academiei n-a fost, fara îndoiala, cea mai mica Desigur, cu fortele pe care Biblioteca Academiei le avea la acea vreme, si înca multe decenii dupa aceea, pâna în zilele noastre, acel plan nu putea fi realizat Iar cu timpul, adaugându-se alte mii si zeci de mii de lucrari tiparite, ideea a fost mereu ocolita, dar niciodata atacata frontal Abia în timpul ultimului razboi Academia a reluat initiativa, dar s-a mai scurs un deceniu si jumatate pâna când, în 1957, regretatul George Baiculescu a schitat premisele actualului corpus, adaptând ideile înaintasilor la cerintele cercetarii contemporane Si iata ca, dupa aproape un secol, prin râvna colegilor si colaboratorilor nostri de la serviciul de bibliografie, care finiseaza o munca începuta de fapt mai demult, poate fi dat la iveala primul volum dintr-o suita ce asteapta rândul imprimarii Ce a fost mai greu - stabilirea metodelor de lucru - a fost depasit Printr-o investigare a tuturor marilor biblioteci din tara, si în primul rând a Bibliotecii Academiei, care furnizeaza peste 80% din totalul cartilor bibliografiate, suntem pe punctul de a realiza un plan pe care marii nostri predecesori îl socoteau de neîndeplinit Se cere subliniata aci grija organelor conducatoare pentru lucrarile fundamentale ale culturii românesti, cum este si opera de fata Prezidiul Academiei, printr-un consens general, a sprijinit munca noastra si a facilitat concretizarea roadelor ei Editura Stiintifica si Enciclopedica, cu excelenta sa redactie de specialitate, îsi înscrie numele în rândul institutiilor menite sa dainuie în amintirea urmasilor, acceptând sarcina grea a colaborarii cu noi si a imprimarii acestei lucrari, fundamentala pentru studierea trecutului cultural al poporului român Nu mic a fost sprijinul pe care însusi directorul acestei institutii, Mircea Mâciu, 1-a dat în cursul framântatelor discutii pentru gasirea celor mai bune solutii de editare, precum si al confratilor Valeriu Suteu si Niculae Gheran, prezenti în activitatea noastra practica de-a lungul anilor de munca asidua Iar Societatea de Stiinte Filologice din R S România - care a îmbratisat cu entuziasm tiparirea cartii si a vehiculat, cu diferite prilejuri, ideea elaborarii repertoriilor nationale, asigurând totodata difuzarea lucrarii în sistemul practicat de revista Limba si literatura - poate fi asociata de noi, fara ezitare, acestei reusite, considerata pe drept cuvânt de bun augur, având în vedere perspectivele colaborarii noastre GABRIEL STREMPEL 